Salute, Jonathan! (Novlingue)

'''Salute, Jonathan! Novlingue by the Direct Method'''

Unesmi monate-kin (1 monate-kin)
U home standa in u urbe. E home skripta u diarie. E home vida u urbe.

Ob e home standa in u urbe? Jes, le standa in u urbe.

Ob e home standa in u home? No, le no standa in u home. Le standa in u urbe.

Ob e home standa in u trene? No, le no standa in trene. Le standa in u urbe. E home standa in u urbe.

Ob e home skripta u diarie? Jes, le skripta u diarie.

Ob e diarie skripta e home? No, e diarie no skripta e home. U diarie no skripta. U home skripta. E home skripta e diarie.

Ob e urbe vida e home? No, e urbe no e home. U urbe no vida. U home vida. Ob e home vida e urbe? Jes, e home vida e urbe.

Ki-lok es e home? Le standa in u urbe. Ku skripta e home? Le skripta u diarie. Ku vida e home? le vida u urbe. Le standa in u urbe, mo le skripta u diarie, mo le vida u urbe.

Ob e home standa in u diarie? No, le skripta in u diarie. Ob e home vida u home? No, le no vida u home; le vida u urbe.

E home es grandi. E home es boni, mo e home es inteligenti. Le pensa. Le pensa pri e urbe. Le pensa: "Ku es e urbe? Ob e urbe es boni? Ob e urbe es grandi?"

Ob e home skripta u urbe? No, le no skripta u urbe; u urbe es grandi. Le skripta u diarie; u diarie es nograndi. Ob e diarie pensa pri e home? No, u diarie no pensa. U home pensa. Le pensa pri e diarie, mo pensa pri e urbe. Mo le skripta in e diarie. Le skripta pri e urbe. Le skripta: "E urbe es boni, mo e urbe es grandi". Le pensa: "E urbe es boni"; le pensa ke e urbe es boni. Le pensa: "Ti urbe es grandi"; e pensa ke e urbe es grandi. Le pensa prj e urbe, mo le pensa pri e diarie. Ku es e diarie? E diarie es ki-lok e home skripta; le skripta in e diarie. In e diarie, e home skripta pri e urbe. In e diarie e home no skripta pri e trene; e home standa in e urbe, no in e trene. Le no pensa pri e trene; le pensa pri e urbe, e urbe de-noma Munich. Ku es e urbe? Le es Munich. Ki-lok es Munich? Le es ki-lok e home standa. Ki-lok es e home? Le es in Munich Jes, Munich es u grandi urbe, mo u boni urbe. E home pensa ke Munich es u boni urbe, mo le pensa ke le es u grandi urbe. E home es inteligenti. Le dira: "Salute, Munich!" Le es u boni home!

E home standa mo pensa: "Ki-lok es e trene?" Le vida. Le vida e trene! Le pensa: "E trene!" Nun, le no pensa pri e diarie mo le no pensa pri e urbe; le pensa pri e trene!

Duesmi monate-kin (2 monate-kin)
Nun e home es in e trene. Le no es in Munich, le es in u trene. Le viaja. Le pensa: "Nun me viaja de Munich a Vienna. Le es u boni viaje. Me ama viajes".